

Politsei- ja Piirivalveamet; ppa@politsei.ee

Maa-amet; maaamet@maaamet.ee

Keskkonnaamet; info@keskkonnaamet.ee

Põllumajandus- ja Toiduamet; pta@pta.agri.ee

Transpordiamet; info@transpordiamet.ee

Terviseamet; info@terviseamet.ee

Päästeamet; info@rescue.ee

Elektrilevi OÜ; info@elektrilevi.ee

Riigimetsa Majandamise Keskus;rmk@rmk.ee

Meie: 27.11.2024 nr 7-1/23-52

**Avalik väljapanek**

**Kurgla külas asuva Rähni ja Lõokese katastriüksuste ja lähiala „Kurgla krossiraja“ vastuvõtmine ja avaliku väljapaneku korraldamine.**

Raasiku Vallavalitsus otsustab võtta vastu ja avalikustada Kurgla külas asuva Rähni ja Lõokese katastriüksuste ja lähiala „Kurgla krossiraja“ detailplaneeringu (Autor: Raasiku Vallavalitsus, töö nr DP1-2021).

Detailplaneeringu vastuvõtmisega Raasiku vallavalitsus kinnitab, et detailplaneering vastab õigusaktidele ja valla ruumilise arengu eesmärkidele.

Detailplaneeringu eesmärk on motokrossi- ja mägijalgratta harjutusraja (mitteametlik harjutusrada on kasutusel olnud juba ca 12 aastat) ning selle lähiala arendamine, hoonestustingimuste määramine. Kavandatavad tegevused ei piirdu vaid võistluste korraldamisega, need on suunatud eelkõige Raasiku valla elanikele vaba aja veetmiseks ning motospordi harrastamiseks.

Detailplaneeringuga muudetakse moodustatava katastriüksuse maa sihtotstarvet, 50% ühiskondlike ehitiste maa, 50% ärimaa, määratakse ehitusõigus ja hoonestustingimused, lahendatakse juurdepääsud, määratakse vajalikud servituudid, liikluskorraldus, tehnovõrkudega varustamine ning haljastus. Pärast detailplaneeringu kehtestamist taotletakse praegu riigile kuuluv maa munitsipaalomandisse.

Detailplaneeringuga kavandatud tegevused on kooskõlas Raasiku valla üldplaneeringuga.

Alal ei ole varasemalt kehtestatud detailplaneeringuid.

Detailplaneeringu on kooskõlastanud ja arvamust avaldanud: Politsei- ja Piirivalveamet, Maa-amet, Keskkonnaamet, Põllumajandus- ja Toiduamet, Transpordiamet, Terviseamet, Elektrilevi, RMK, Päästeamet, eraisikud.

Detailplaneering arvestab laekunud arvamuste ja ettepanekutega.

Detailplaneeringu avalik väljapanek toimub 13. detsembrist - 27. detsembrini 2024 Raasiku vallamajas ja valla veebilehel. Avaliku väljapaneku jooksul on kõigil isikutel õigus avaldada detailplaneeringu kohta arvamust. Arvamused palume saata elektrooniliselt raasiku.vald@raasiku.ee või postiga aadressile Tallinna mnt 24, Aruküla, Harjumaa 75201.

Avaliku väljapaneku jooksul on paberkandjal materjalidega võimalik tutvuda asutuse lahtiolekuaegadel, elektroonselt endale sobival ajal. Soovitame detailplaneeringu materjalidega tutvuda elektroonselt. Menetlusdokumentidega on võimalik tutvuda Raasiku vallavalitsuses paberkandjal, kuid tungival vajadusel ja etteteatamisel saab Raasiku vallavalitsus korraldada ka menetlusdokumentidega tutvumise võimaluse elektroonselt. Täiendav info: Indrek Mikk, indrek.mikk@raasiku.ee või postiga aadressile Tallinna mnt 24, Aruküla, Harjumaa 75201.

Lugupidamisega

(allkirjastatud digitaalselt)

Toomas Teeväli
vallavanem